એક સંતાન તરીકે પોતાનાથી વર્ષો સુધી દૂર રહેનારા પિતા વિશે તેણે નાખુશી જાહેર કરતાં કહેલું કે પોતાના સંતાનને કોઈ આ રીતે તરછોડી કેવી રીતે શકે? વર્ષો પછી ૨૦૦૯માં જૅકી ચૅનને ચાઇનીઝ સરકારે ઍન્ટિ-ડ્રગ્સ ઝુંબેશનો બ્રૅન્ડ-ઍમ્બૅસૅડર બનાવ્યો હતો. પરંતુ ૨૦૧૪માં જૅકી ચૅનનો જ ૩૧ વર્ષનો દીકરો જેસી ચૅન ડ્રગ્સનું સેવન કરતો અને ડ્રગ્સ રાખવાના આરોપસર પકડાઈ ગયો અને તેને છ મહિનાની કેદની સજા થઈ. એ વખતે જૅકીએ કહેલું કે ‘હું સખત આઘાતમાં છું, ગુસ્સે છું, હાર્ટબ્રોકન છું અને મારા દીકરાએ જે કંઈ કર્યું એ માટે અત્યંત શરમિંદા છું. હું મારા દીકરાને પણ કહું છું કે તેં જે કંઈ કર્યું એનાં પરિણામ તારે ભોગવવાં જ પડશે અને તમામ યુવાનોએ મારા દીકરા જેસી પરથી બોધપાઠ લઈને ડ્રગ્સથી દૂર રહેવું જોઈએ.’